
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 241
                                                            din 31 octombrie 2023
privind desfășurarea spectacolului de teatru „Legenda din Hammelin” și punerea la dispoziția Teatrului Național „Radu Stanca” Sibiu, cu titlu gratuit, a terenului aparținând domeniului public din Cetatea Medievală (Piața Cetății) pentru desfășurarea spectacolului, în data de 5 noiembrie 2023

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 35.419/26.10.2023 şi la Consiliul Local Sighișoara cu nr. 35.600/27.10.2023, de referatul de aprobare, înregistrat cu nr. 35.421/26.10.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 33.782/12.10.2023, completată prin adresa înregistrată la Municipiul Sighişoara cu nr. 34.923/23.10.2023, prin care Teatrul Național „Radu Stanca” din Sibiu solicită sprijin pentru organizarea în Municipiul Sighișoara a spectacolului de teatru „Legenda din Hammelin”, constând în punerea la dispoziție, cu titlu gratuit, a terenului aparținând domeniului public din Cetatea Medievală, respectiv Piața Cetății, în data de 5 noiembrie 2023;

Văzând că secția germană a Teatrului Național „Radu Stanca” din Sibiu, în parteneriat cu teatrul independent ”UNTEATRU” desfășoară în perioada următoare un turneu în Transilvania, în vederea susținerii unui spectacol de teatru numit „Legenda din Hammelin”, sens în care, în data de 5 noiembrie 2023, doresc să susțină gratuit, o reprezentație a spectacolului care se adresează în special copiilor, iar acest spectacol se desfășoară în limba germană cu traducere în limba română și are o durată de 60 de minute;

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 35.420/26.10.2023, prin care se propune desfășurarea spectacolului de teatru „Legenda din Hammelin” și punerea la dispoziția Teatrului Național „Radu Stanca” Sibiu, cu titlu gratuit, a terenului aparținând domeniului public din Cetatea Medievală (Piața Cetății) pentru desfășurarea spectacolului, în data de 5 noiembrie 2023;

   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și lit. „d”, alin. (6) lit. „a”, alin. (7) lit. „d” și lit. „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. 1. (1) Se aprobă desfășurarea spectacolului de teatru „Legenda din Hammelin”, organizat de Teatrul Național „Radu Stanca” din Sibiu, în data de 5 noiembrie 2023.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, respectiv Piața Cetății. 
Art. 2. (1) Se aprobă punerea la dispoziție, cu titlu gratuit, în data de 5 noiembrie 2023, a terenului aparţinând domeniului public din Cetatea Medievală, respectiv Piața Cetății, pe perioada desfășurării spectacolului de teatru „Legenda din Hammelin”, către Teatrul Național „Radu Stanca” din Sibiu.

 (2) Este strict interzisă desfăşurarea oricăror activităţi de comerţ sau de prestări servicii de către organizator, pe terenul acordat cu titlu gratuit în vederea desfășurării spectacolului de teatru.

 Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Serviciul Relaţii Publice și Comunicare, Serviciul Public Poliţia Locală din cadrul Municipiului Sighișoara și Teatrul Național „Radu Stanca” din Sibiu.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

      Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fondul Locativ;

  1 ex. Serviciul Relaţii Publice și Comunicare;

  1 ex. Serviciul Public Poliţia Locală;
  1 ex. Compartimentul Centrul Național de Informare și Promovare Turistică Sighișoara;

  1 ex. Teatrul Național „Radu Stanca” din Sibiu.
13 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 241/31.10.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


